**Z á p i s n i c a**

zo zasadnutia rady školy.

pri Strednej odbornej škole technickej Vranovská 4 , 851 02 Bratislava

**Termín konania :** 25.10..2018

**Prítomní :** podľa priloženej prezenčnej listiny

**Program zasadnutia :**

1. Schválenie správy o výsledkoch a podmienkach všeobecno – vzdelávacej činnosti školy za šk.

rok 2017/2018.

2. Odsúhlasenie návrhu plánu činnosti a plánu zasadnutí Rady školy na šk. r. 2018/2019.

3. Materialno – technické zabezpečenie výučby žiakov v šk. roku 2018/2019.

4. Personálne a finančné zabezpečenie školy  v šk. roku 2018/2019.

5. Rôzne.

Zasadnutie otvoril a riadil predseda Rady školy Ing. Ľubor Jánošík.

**Bod 1.**

**Schválenie správy o výsledkoch a podmienkach všeobecno – vzdelávacej činnosti školy za šk.**

**rok 2017/2018**.

Správu predložil Ing. Zdenek Rada , riaditeľ SOŠT

Prezentáciou na PC a  diaprojekte komentoval jednotlivé časti správ spolu s Ing. Krajčiovou, zástupkyňou riaditeľa pre TV a Ing. Kvasničkom, ekonomickým zástupcom riaditeľa.

Zo strany členov RŠ k správe neboli žiadne pripomienky a správu schválili.

Správa v písomnej forme bola doručená na BSK k podpisu predsedu BSK.

**Bod 2.**

**Odsúhlasenie návrhu plánu činností a plánu zasadnutí Rady školy na šk. rok 2018/2019.**

Informáciu o predbežnom pláne činnosti a zasadnutí podal Ing. Ľubor Jánošík , predseda RŠ.

Vzhľadom k tomu, že sa na dnešnom zasadnutí nezúčastnili žiadni poslanci RŠ a v krátkom čase budú delegovaní noví poslanci do RŠ, všetkým členom Rady školy bude elektronicky zaslaný plán zasadnutí a plán činnosti RŠ na pripomienkovanie a schválenie.

Najbližšie zasadnutie RŠ sa uskutoční mesiaci február 2019.

Bod 3.

**Materialno – technické zabezpečenie školy v šk. roku 2018/2019.**

Informáciu podal Ing. Kvasnička , ekonomický zástupca riaditeľa SOŠT.

Správa v písomnej forme tvorí prílohu tejto zápisnice.

**Bod 4.**

**Personálne a finančné zabezpečenie školy v šk. roku 2018/2019**

Informáciu podal Ing. Kvasnička , ekonomický zástupca riaditeľa SOŠT. Správa v písomnej forme tvorí prílohu tejto zápisnice.

**Bod 5.**

**Rôzne**

* Ing. Jánošík, predseda RŠ podal návrh na upravenie štatútu RŠ, vzhľadom na nové zákony a vyhlášky, ktoré by mali byť uplatnené v štatúte RŠ.

Tento návrh je potrebné spracovať do najbližšieho zasadnutia RŠ.

* Ing. Pavelková , učiteľka na SOŠT Vranovská , podala návrh , že delegovaný zástupca žiakov v RŠ, by mal byť žiak, ktorý je aj žiakom našej školy. V súčasnosti je zástupca žiakov v RŠ žiačka, ktorá nie je žiačkou našej školy, ale je len ubytovaná na našom internáte.
* Ing. Jánošík , predseda RŠ informoval o priebehu velieb do Žiackej školskej rady .Vzhľadom na to, že ŽŠR je ustanovená podľa § 26 zákona č. 596/2003 Z.z. o štátnej správe školstve a školskej samospráve a je iniciatívnym a poradným samosprávnym orgánom, ktorý sa vyjadruje k otázkam výchovy a vzdelávania, Ing. Jánošík sa vyjadril, aby v ŽŠR boli zastúpení z uvedeného dôvodu primeraným počtom aj žiaci školského internátu, ktorý tvorí neoddeliteľnú súčasť našej školy ako samostatného právneho subjektu.

Z uvedeného dôvodu bolo navrhnuté, aby sa k voľbe ŽŠR pristúpilo opakovane a za prítomnosti koordinátorov oboch strán , t.j.. školy a školského internátu.

* Ing. Rada informoval prítomných o aktuálnej situácii v školstve a zameral sa na duálne vzdelávanie .

Taktiež sa zameral na žiakov, ktorí sú umiestnení v jednotlivých firmách kde absolvujú odbornú prax , aby v týchto firmách aj po ukončení štúdia mohli naďalej pracovať.

Bratislava 25.10.2018

Zapísala : Iveta Résöová

Overil : Bc. Róbert Jakubec

Ing. Ľubor Jánošík

predseda rady školy